CELEX: 62018CN0413
Language: sk
Date: 2018-06-21 00:00:00
Title: Vec C-413/18 P: Odvolanie podané 21. júna 2018: H proti rozsudku Všeobecného súdu (šiesta komora) z 11. apríla 2018 vo veci T-271/10, H/Rada Európskej únie

24.9.2018   
            
            
               SK
            
            
               Úradný vestník Európskej únie
            
            
               C 341/4
            
         
      Odvolanie podané 21. júna 2018: H proti rozsudku Všeobecného súdu (šiesta komora) z 11. apríla 2018 vo veci T-271/10, H/Rada Európskej únie
      (Vec C-413/18 P)
      (2018/C 341/05)
      Jazyk konania: angličtina
      
         Účastníci konania
      
      
         Odvolateľ: H (v zastúpení: M. Velardo, avvocatessa)
      
         Ďalší účastník konania: Rada Európskej únie
      
         Návrhy odvolateľa
      
      Odvolateľ navrhuje, aby Súdny dvor:
      
                  —
               
               
                  zrušil rozsudok z 11. apríla 2018 vo veci T-271/10 RENV, H/Rada Európskej únie v rozsahu, v akom zamieta žalobu odvolateľa smerujúcu na zrušenie rozhodnutia zo 7. apríla 2010, podpísaného vedúcim personálneho oddelenia policajnej misie Európskej únie, na základe ktorého bol odvolateľ preradený na pozíciu „Trestnoprávny poradca-prokurátor“ v regionálnej kancelárii v Banja Luke (Bosna a Hercegovina) a subsidiárne na zrušenie rozhodnutia z 30. apríla 2010, podpísaného vedúcim misie, na ktoré odkazuje článok 6 rozhodnutia Rady 2009/906/SZBP (1) z 8. decembra 2009 o policajnej misii Európskej únie (EUPM) v Bosne a Hercegovine (BaH) a v rozsahu, v akom zamieta návrh na náhradu škody z dôvodu protiprávnosti vyššie uvedených rozhodnutí,
               
            
                  —
               
               
                  rozhodol v tejto veci, a ak to bude potrebné, vrátil vec Všeobecnému súdu,
               
            
                  —
               
               
                  zaviazal žalovaného v prvostupňovom konaní na náhradu trov konania vo veci C-455/14 P, ako aj tohto konania.
               
            
         Odvolacie dôvody a hlavné tvrdenia
      
      
                  —
               
               
                  odvolateľ tvrdí, že došlo k porušeniu článku 216 Rokovacieho poriadku Všeobecného súdu a článku 47 Charty základných práv v rozsahu, v akom bol napadnutý rozsudok vydaný komorou zloženou čiastočne z tých istých sudcov, ktorí vydali uznesenie zrušené Súdnym dvorom Európskej únie,
               
            
                  —
               
               
                  v súvislosti s právomocou vedúceho misie prijímať rozhodnutia o preradení zamestnancov a úlohe členského štátu pôvodu v rámci presunu vyslaných zamestnancov, odvolateľ tvrdí, že došlo k porušeniu článku 61 ods. 2 štatútu Súdneho dvora v rozsahu, v akom prvostupňový súd nepostupoval v súlade s rozhodnutím Súdneho dvora vo veci, ktorá mu bola vrátená späť,
               
            
                  —
               
               
                  skreslenie dôkazov,
               
            
                  —
               
               
                  porušenie práva na obranu a zásady rovnakého zaobchádzania v rozsahu, v akom odvolateľ nebol vypočutý v súvislosti s niektorými dokumentmi a písomnými vyjadreniami predloženými Radou počas prvostupňového konania,
               
            
                  —
               
               
                  porušenie článku 134 ods. 1 rokovacieho poriadku v rozsahu, v akom bolo stanovené, že odvolateľ bude znášať náklady vo veci C-455/14 P, v ktorej uspel.
               
            
         (1)  Ú. v. EÚ L 322, 2009, s. 22.